Document ID: 32010R0726
Publication Date: 2010-08-12

Title and Content:
KOMISIJAS REGULA (ES) Nr. 726/2010
(2010. gada 12. augusts),
ar ko groza Regulu (EK) Nr. 917/2004 par sīki izstrādātiem noteikumiem, lai īstenotu Padomes Regulu (EK) Nr. 797/2004 par pasākumiem, lai uzlabotu biškopības produktu ražošanas un tirdzniecības vispārējos nosacījumus
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 110. pantu saistībā ar 4. pantu,
tā kā:
(1)
Ar Komisijas Regulu (EK) Nr. 917/2004 (2) ir noteiktas prasības Regulā (EK) Nr. 1234/2007 paredzēto valsts biškopības programmu īstenošanai. Kopienas finansējumu šīm programmām nosaka, ņemot vērā to bišu saimju skaitu katrā dalībvalstī, kas norādīts Regulas (EK) Nr. 917/2004 I pielikumā.
(2)
Dalībvalstu paziņojumos, kas sniegti, lai saskaņā ar Regulas (EK) Nr. 917/2004 1. panta a) punktu atjauninātu strukturālos datus par stāvokli nozarē, ir konstatētas bišu stropu skaita izmaiņas.
(3)
Tāpēc attiecīgi jāgroza Regula (EK) Nr. 917/2004.
(4)
Ņemot vērā to, ka saskaņā ar Regulas (EK) Nr. 917/2004 2. panta 3. punktu biškopības programmu pasākumu galīgais izpildes datums ir 31. augusts tajā gadā, uz kuru šie pasākumi attiecas, šī regula jāpiemēro no 2010./2011. tirdzniecības gada.
(5)
Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 917/2004 I pielikumu aizstāj ar šīs regulas pielikumu.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šo regulu pirmoreiz piemēro programmām, kas attiecas uz 2010./2011. tirdzniecības gadu.
Šī regula uzliek saistības kopumā un ir tieši piemērojama visās dalībvalstīs.
Briselē, 2010. gada 12. augustā

Classification:
Level 1 Categories: 100158
100147
100144
100156
Level 2 Categories: 100250
100260
100175
100196
Level 3 Categories: 13
711
4017
2481
All Categories: 13
1465
2115
5127